
Militanteng isulong ang pang-ekonomya 
at pampulitikang mga pakikibakang masa 


alubha nang palubha ang pagdurusa ng sambayanang Pilipino sa ilalim 

ng rehimeng US-Marcos, karugtong ng pagdausdos ng kanilang buhay 

sa nagdaang mga taon. Bunga ito ng lalong walang rendang pang-aapi 
at pagsasamantala sa Pilipinas ng mga dayuhang monopolyo kapitalistang 
kumpanya at bangko na hayok sa tubo, at ng mga imperyalistang gubyerno at 
pwersang militar na hayok sa kapangyarihan. 


Tuluy-tuloy na binabakbak ng 
imperyalismong US ang maskara ng 
kasarinlang pang-ekonomya at pam- 
pulitika ng Pilipinas. Kasabwat ang 
lokal na naghaharing mga uring bur- 
gesyang komprador at panginoong 
maylupa, at ang burukrata-kapita- 
lista at pasistang estado ng nagha- 
haring pangkating Marcos, sinasa- 
gad nito ang makakamkam na ya- 
man at pakinabang mula sa bansa. 

Itinuturo sa atin ng nagdaang 
mga dekada na hungkag ang paulit- 
ulit na pangakong "pag-unlad" ng 
maka-dayuhang mga patakarang 
neoliberal na liberalisasyon, dere- 
gulasyon at pribatisasyon. Walang 
inihatid ang mga ito sa masang Pili- 
pino kundi malawakang disempleyo, 
mababang sahod, pang-aa- 
gaw ng lupa, pandarambong 
sa yaman ng bansa at pang- 
wawasak sa kalikasan. 

Malinaw ring aral na 
hindi kapakanan ng mga Pili- 
pino o ng Pilipinas ang pina- 
ngangalagaan ng mga sunda- 
long Amerikanong maya't 
maya'y dumadaong sa 
bansa at naghihimpil sa 
loob ng mga kampong mi- 
litar ng Armed Forces of 
the Philippines (AFP). 
Sariling interes pang-e- 
konomya at geopulitikal 
ng US ang isinusulong 

ng mga dayuhang tropang ito sa Pi- 
lipinas. Ang mga "tagapayong mili- 
tar" ng US sa likod ng pasistang ge- 
rang kontra-insurhensya ay 
kontra-kapayapaang mga tulak ng 
armas. Ginagamit ngayon ng US ang 
Pilipinas na malaking baseng militar 
para sa tumitinding panunulsol ng 
gera laban sa karibal nitong imper- 
yalistang China. 

Patuloy na maaagnas ang kala- 
yaan ng Pilipinas, mangingibabaw 
ang kapangyarihan ng imperyalis- 
mong US, mahihila ang bansa sa 
mga imperyalistang gera, 

ring sistema, lalala ang pagdurusa 
at paghihirap ng sambayanan, ti- 
tindi ang pasistang mga krimen ng 
rehimeng US-Marcos hanggang hin- 
di nagagawa ng malawak na sam- 
bayanang Pilipino, ng nagkakaisang 
prente ng mga pwersang demokra- 
tiko at patriyotiko, at ng mga rebo- 
lusyonaryong armadong pwersa na 
baguhin ang kalagayan at takbo ng 
bansa. 

Ang papatinding imperyalistang 
pang-aapi at pagsasamantala at 
malawakang pagdurusa ng bayan 
ay nagluluwal ng paborableng sit- 
wasyon para sa malawakang pag- 
pukaw at pagpapakilos sa bayan. 
Kailangang-kailangan ngayon na 
buklurin ng Partido ang sambaya- 
nang Pilipino at pamunuan sila sa 
sama-samang pagmartsa sa landas 

ng militanteng mga pakikibakang 
masa. 

Kailangang puspusan at mili- 
tanteng labanan ng masa ng samba- 
yanan ang mga hakbangin ng rehi- 
meng US-Marcos na kontra sa kani- 
lang pambansa at demokratikong 
interes, at isulong ang kanilang 
kagyat na mga kahingian at pang- 
matagalang panawagan para sa 
pambansang demokrasya. 

Dapat palakasin at palawakin 
ang organisadong hanay ng mga 
manggagawa, magsasaka, kabataan 
at iba't ibang mga progresibo at de- 
mokratikong sektor upang tipunin 
ang kapasyahan at lakas ng bayan. 
Dapat buuin ang mga unyon at iba 
pang anyo ng mga samahan sa pina- 
kamaraming bilang ng pabrika, ko- 
munidad, paaralan at iba pang mga 
lugar. Dapat itaas ang kamulatang 
pampulitika ng mamamayan at pa- 
lakasin ang kanilang determina- 
syong ipagtanggol ang kanilang in- 
teres. 

Dapat buuin ang pinakamalapad 
na nagkakaisang prente laban sa te- 
rorismo ng estado at burukratang 
kapitalismo upang ilantad, ihiwalay, 
batikusin at labanan ang papet, pa- 
sista, palpak at pahirap na rehi- 
meng Marcos. Ubos-kayang ilantad 
at tutulan ang tipong batas militar 
na panunupil at paniniil sa mga ka- 

rapatang sibil at pampulitika, laluna 
sa kanayunan, sa tabing ng gerang 
kontra-insurhensya ng militar at 
pulis, na walang ibang layunin kundi 
pilayin at tuluyang gupuin ang de- 
mokratikong mga pakikibakang ma- 
sa. 

Buuin ang mga pormal at di 
pormal na alyansa kontra sa paka- 
nang "chacha" at Maharlika 
Investment Fund, at iba pang hak- 
bangin ng naghaharing pangkating 
Marcos-Duterte na solohin ang ka- 
pangyarihan at kamkamin ang pon- 
do ng bayan. Itulak ang panawa- 
gang ituloy ang imbestigasyon, pag- 
lilitis at pagparusa kay Duterte at 
mga kasabwat sa kanilang mga kri- 
men laban sa sangkatauhan sa bru- 
tal na gerang kontra-insurhensya at 
huwad na "gera sa droga." Dapat 
ring buuin ang malapad na pagka- 
kaisa para itulak ang panawagang 
ibalik ang nakaw na yaman ng mga 
Marcos at pagbayarin sila sa mga 
krimen sa bayan. 

Palakasin ang militanteng mga 
pakikibakang masang  pang-eko- 
nomya para sa kailangang-kaila- 
ngang umento sa sahod ng mga 
manggagawa, kawani at mga mang- 
gagawang-bukid, pagpapababa sa 
presyo ng langis at iba pang bilihin, 
gayundin ang upa sa lupa at interes 
sa pautang, pagpapataas sa presyo 


Nilalaman 


Editoryal: Militanteng isulong ang pang-ekonom- 
ya at pampulitikang mga pakikibakang masa 1 
Kahirapang hindi maitago ng maskara 3 
Matabang ang kape ng magtutubo sa Batangas 2 
Ang mga peste sa sibuyasan 

49th IB, pinasabugan sa Albay 

Mga protesta 

Sa madaling salita 

Makatarungan ang mag-armas para sa kalayaan 6 
17-anyos na katutubo, pinatay ng 9th ID 7 
Mga mandirigmang hors de combat, pinatay 8 
75 bats ng kabataan, nakapagtapos ng BKP 9 
Panggigipit ng US sa gitna ng lindol sa Syria 10 


© @angbayan1969 


Pebrero 21, 2023 


ng mga produktong-bukid, mas ma- 
taas na badyet para sa libreng ser- 
bisyong pangkalusugan at pang-e- 
dukasyon, pagkontra sa panga- 
ngamkam ng lupa, paglaban sa mga 
operasyong mapandambong sa kali- 
kasan at dahilan ng malawakang 
pagbabaha at pagkawasak ng kabu- 
hayan. 

Dapat ipamalas ng bayan ang 
kanilang galit sa pamamagitan ng 
militanteng mga kilos-protesta sa 
lansangan at mga plasa. Matalas na 
ilantad ang mga patakarang neoli- 
beral na dikta ng mga imperyalis- 
tang dayuhan at ikawing at ituon 
dito ang mga pakikibakang pang- 
ekonomya ng bayan. 

Palakasin ang kilusang patriyo- 
tiko para labanan ang panghihima- 
sok ng militar ng US sa Pilipinas, at 
kontrahin ang estratehiya ng US na 
idamay ang bansa sa sinusulsulan 
nitong gera laban sa China. Dapat 
ilantad ang papel ng militar at mga 
kapitalistang kumpanya ng US sa 
pagtulak ng pagpapalaki ng badyet 
sa gerang kontra-insurhensya para 
ipambili ng mga sarplas na armas 
ng US. Ilantad ang monopolyo kapi- 
talistang sistema at krisis na nasa 
likod ng umiinit na tunggalian at 
gera ng mga makapangyarihang im- 
peryalistang bansa. 

Dapat ubos-kayang kumilos ang 
mga kadre ng Partido at aktibista 
para abutin ang malawak na masa, 
at bigkisin sila sa panawagan para 
isalba ang Pilipinas at ang samba- 
yanang Pilipino mula sa krisis sa 
pamamagitan ng tunay na pagpa- 
palaya ng bansa mula sa paghahari 
ng mga dayuhang imperyalista at 
mga traydor na naghaharing uri. 
Gamitin ang lahat ng paraan para 
pukawin at pakilusin ang mamama- 
yan sa pamamagitan ng paglalabas 
ng mga polyeto, mga pahayagan, 
libro, pampleto, mga tula, dula at 
ibang malikhaing obra. 

Hindi sapat ang ilang patak sa 
dagat. Kailangang lumikha ng ma- 
lakas na alon ng kilusang propa- 
ganda at pampulitika sa hanay ng 
masa upang baguhin ang takbo ng 
bansa at dalhin ang rebolusyon sa 
bagong yugto ng pagsulong. [29] 

Kahirapang hindi maitago 
ng nakangiting maskara 


M ula P300 kada buwan, mahigit P600 ang binaya- 

rang kuryente ni Bechay, isang maybahay sa 
District 1 sa Negros Occidental, noong Enero. Doble rin 
ang itinaas ng presyo sa binibili niyang sibuyas, repolyo, 
tuyo at asukal kumpara sa nakaraang taon. Tumaas din 


ang binibili niyang 320-gramong pakete ng Bearbrand mu- B3 naihi 


la sa P106 tungong P130. 


Taliwas ito sa ipinagmalaki ng 
Department of Trade and Industry 
na anim na buwang “hindi guma- 
law” ang presyo ng pinrosesong 
pagkain. Taliwas din ito sa sinabi 
ng ahensya na noong Pebrero 8 la- 
mang nagsimulang tumaas ang pre- 
syo ng 70 batayang produkto at sa 
halagang P0.45 hangang P7.00 la- 
mang. 

Pagtaas din sa singil sa kuryen- 
te at tubig, at presyo ng pagkain 
ang daing ng mga taga-Bacolod City 
na sina RJ, isang manggagawa sa 
konstruksyon, Daki, isang manana- 
liksik, at Karmelita, isang maglalako 
sa lansangan. “Malaki talaga ang 
itinaas ng kuryente at tubig,” ayon 
pa kay Karmelita. “Ang hirap i-bad- 
yet ang bigas, ulam, at pamasahe 
kada araw. ” 

Noong Enero, pumalo sa 12.1% 
ang implasyon sa Bacolod City, ha- 
bang 10.396 ang itinala ng kinapa- 
palooban nitong rehiyon (Region 
VI). Pangalawang buwan na itong 
nagtala ang rehiyon ng pinaka- 
mataas na tantos sa buong bansa. 
Pinakamabilis ang pagsirit ng ba- 
yarin sa pabahay, kuryente, tubig, 
panggatong at iba pa (15.196), ka- 
sunod ang transportasyon (1496). 
Nananatili ring mataas ang impla- 
syon sa pagkain (1196). 

Sa loob ng 10 buwan, walang 
awat ang pagsirit ng implasyon sa 
rehiyon, mula 3.396 noong Pebrero 
2022 tungong 10.596 noong Di- 
syembre 2022. Sa panahong ito, wa- 
lang ginawa ang mga lokal na upi- 
syal para ibsan ang paghihirap ng 
mga Negrosanon. Kakoro ang mga 
upisyal sa ekonomya ni Marcos Jr, 
minamaliit nila ang epekto ng mata- 

taas na bayarin 
at pagliit ng kita 
ng karaniwang tao. 


Higit na pagdurusa 

Lalong hindi mapagkasya ang 
matagal nang mababang sahod ng 
mga pamilya sa rehiyon. Sa kaso ni 
Juvy na may anim na anak, kahit 
anong gawin niya sa P130-P150 na 
kinikita ng kanyang mister, hindi ni- 
to kayang sagutin ang P450 na ara- 
wang kailangan nilang mag-anak. 
Hindi napupunan ng ayudang 4Ps 
ang kakulangan. Para makaagapay, 
nangungutang siya sa “lending” o 
microfinance. Lalo silang nababaon 
sa utang dahil sa napakataas na 
interes na sinisingil ng mga ito. 

Liban sa “lending,” nangungu- 
tang din sa kanilang mga amo ang 
mga pamilya nina Dailyn, Jonel at 
Hermegildo, mga manggagawang 
bukid sa Kabankalan, Negros Occi- 
dental. Kulang na kulang ang kiniki- 
ta nilang P200-P250 sa P400-P500 
na pangangailangan nila kada 
araw. Para mabayaran, nagtatra- 
baho sila nang mas matagal at sa 
mas malalawak na tubuhan. 

Dagdag na pahirap sa mga 
manggagawang bukid ang mga sa- 
kuna at operasyong militar sa kani- 
lang mga lugar. Malaking epekto sa 
kanila ang mga ito dahil hindi sila 
makalabas at makapagtrabaho. 
Mayroong mga pamilyang hindi pa 
nakababangon mula sa pinsalang 
idinulot ng Bagyong Odette noong 
Disyembre 2021. 


Walang dagdag ni piso 
Huling ipinag-utos ang umento 
sa sahod sa rehiyon noong Hunyo 


2022. Hindi 

lahat ng mga 
nag-eempleyo sumunod dito. “Ni 
piso, walang idinagdag,” ayon sa 
mga taga-Bacolod at Kabankalan. 
Tumaas nang P100 ang pakyaw sa 
pagtatapas (pagputol ng tubo) ng 
asawa ni Bechay pero napakaliit 
nito kumpara sa itinaas ng mga 
presyo. 

Itinakdang P450/araw ang mi- 
nimum para sa mga manggaga- 
wang hindi sa agrikultura, at P410 
para sa mga manggagawa sa agri- 
kultura sa rehiyon. Pero sa aktwal, 
nagsisimula ang arawan nilang sa- 
hod sa P200. Karaniwang P100 ka- 
da araw naman ang kita ng mga 
nasa impormal na sektor tulad ni 
Karmelita. 

Sa kwenta ng Ibon Foundation, 
nasa P981 noong Enero ang naka- 
bubuhay na sahod sa rehiyon ha- 
bang nasa P1,163 ang para sa Na- 
tional Capital Region. Dahil sa 
implasyon, ang tunay na halaga ng 
itinakdang sahod sa Western Visa- 
yas na P450 ay nasa P363 lamang. 

Sa harap nito, panawagan ng 
mga Negrosanon ang kagyat na 
pagpapababa sa presyo ng mga 
bilihin. “Ibaba ang singil sa kur- 
yente at tubig, at itaas ang sa- 
hod!” ayon sa mga taga-Bacolod. 

“Dagdag na trabaho,” ayon kay 
Bechay. Sariling lupa at subsidyong 
pamproduksyon naman ang nakiki- 
tang solusyon ng mga taga-Kaban- 
kalan. asl 

Koresponsal 


Matabang ang kape ng magtutubo sa Batangas 


Tua ang presyo ng asukal sa palengke subalit ang presyo ng tubo 
kada tonelada ay hindi nagbabago. Ito ang reklamo ni Tatay Torres, 
isang maggagapak sa Tuy, Batangas. Isa siya sa masang api na pinipiga ng 
mga panginoong maylupa't malalaking burgesya-kumprador na kumokontrol 


at nagpapasasa sa kita ng industriya ng asukal. 


Sa Batangas, humigit-kumulang 
60,000 ektarya ng lupang agrikultural 
ay tubuhan, pero mahigit sa 26,000 
ektarya nito ay konsentrado sa 16 
pamilya ng mga panginoong maylupa. 
Nasa 1-3 ektarya lamang ang karani- 
wang pagmamay-ari ng maliliit na 
magsasaka at mga nag-aaryendo. 

Laganap ang pyudal at mala- 
pyudal na pagsasamantala mula sa 
mano-manong paghahanda ng lupa 
para pagtamnan ng tubo hanggang 
makarating ito sa asukarera. Umiiral 
ang sistemang kasama kung saan 
kadalasang 50-50 ang hatian pati sa 
gastos sa produksyon sa pagitan ng 
magsasaka at asendero, o hindi ka- 
ya'y sistemang buwisan kung saan 
binabalikat ng plantador o magsasa- 
ka ang lahat ng gastos sa produk- 
syon. Karaniwan ding ipinagbabawal 
sa mga tubuhan ang pagtatanim ng 
ibang halaman na makakain. 

Talamak ang pandaraya ng mga 
asendero at malalaking komersyante 
para magkamal ng mas malaking tu- 
bo. Binabago nila ang kwentahan ma- 
tapos magpa-ilo ng tubo, dinadaya 
ang timbang pagdating sa asukarera, 
at minamanipula ang presyuhan ng 
asukal. Tinataasan nila ang singil sa 
transportasyon, pagpapagiling at in- 
teres sa pautang. Sa sobrang kasa- 
kiman, ipinagkakait nila pati 
ang pulot na tradisyon 
nang ibinibigay sa mga 
pamilya ng magsasaka at 
manggagawa sa tubuhan. 

Ang mga maggaga- 


inuupahan ng mga asendero 
o plantador tuwing ani- 
han na isang beses 
lamang sa isang 
taon. Saklaw ng 
paggagapak ang 
paghahalabaso 

pagputol ng tubo, pagkakarga, at 
pagkakamada ng tubo sa trak. Kada- 
lasan, nasa 12-15 katao ang isang 
grupo. Kaya nilang tapusin ang pag- 
gagapak sa isang ektaryang lupa sa 
loob ng isang linggo. Umaabot sa 15 
hanggang 30 tonelada ang naaani 
nilang tubo kada ektarya. 

Kontrolado ng mga asukarera 
na pinagdadalhan ng mga ginapak 
na tubo ang pagtatakda ng presyo 
nito. Sa matagal na panahon, dala- 
wa ang sentral sa Batangas: ang 
Central Azucarera de Don Pedro 
(CADP) sa Barangay Lumbangan, 
Nasugbu, at ang Batangas Sugar 
Central, Inc. (BSCI) sa Barangay 
Caloocan, Balayan. Pag-aari ng ma- 
lalaking burgesya-kumprador na 
Roxas ang CADP at pamilyang Dolor 
ang BSCI. Pinoproblema pa ngayon 
ng mga magsasaka ng tubo ang 
pagsasara ng CADP dahil kaya 
lamang mag-ilo ng 4,500 metriko 
toneladang (MT) tubo ng BSCI, 
kumpara sa CADP na 12,000 MT 
kada araw. Apektado ang 4,584 
magsasaka sa pagsasara. 

Ang bili ng asukarera sa kasalu- 
kuyan ay P250 kada tonelada. Sa 
maksimum na ani na 30 tonelada sa 
isang ektarya, aabot sa P7,500 ang 
bayad sa isang grupo ng maggaga- 
pak o P625 kada isa sa 12-kataong 
grupo. Ibabawas dito ang P20 
kada tao o higit pa bilang 

bayad sa kabo o pinuno ng mga 
maghuhurnal. Karaniwang kasama 
ang mga kabo sa paggagapak. Kaya 
kikita ang mga maggagapak ng 
P605 habang P845 sa kabo sa kada 
isang ektarya. 

Sa liit ng kita, doble-kayod sila 
para makapaggapak sa mas mala- 
wak at maraming tubuhan para lu- 
maki ang maiuwi sa pamilya. Ika- 
kaltas pa ang kanilang inutang pa- 
ra ipantustos sa sarili at kanilang 
pamilya. Kadalasan, P300 lamang o 
mas mababa pa bawat ektarya ang 
naiuuwi nilang malinis na kita. Sa 
pagbagsak ng presyo ng asukal 
bunsod ng pagbaha ng imported na 
asukal, lalong binarat ang sahod ng 
mga maggagapak. Upang punan 
ang lubhang kapos na kita, puma- 
pasok sa iba pang trabaho upang 
magpaupa si Tatay Torres at iba pa 
niyang kapamilya. 

Kadalasa'y halos wala nang 
natitira kay Tatay Torres at pagka- 
kasyahin niya nang pilit ang kita 
para may pambili ng mga batayang 
pangangailangan. Kahit asukal, 
hindi na abot-kaya ng kanyang pa- 
milya. “Hindi ko na nauubos ang 
kape ko, e. Mapait na,” daing ni 
Tatay Torres. "Lahat ng matatamis 
ngayon, pamamahalin kasama ang 
mga tinapay.” 

Panawagan ni Tatay Torres, 
itaas ng mga sentral ang bayad ka- 
da tonelada. "Alam ng tao 
na mataas ang asukal, e! 

Tataas ang asukal, ang 
tonelada'y hindi nataas." 
Tiwala rin naman si 
Tatay Torres na mula 
sa pagkakaisa ng 
mga  maggagapak 
na katulad niya, 
asama ng mga may- 
ari ng maliliit na tubu- 
han at nag-aaryendo, 
kaya nilang ipaglaban ang 
makatwirang presyo ng tubo. 
“Kung walang magdadala ng tubo 
sa sentral, walang tutubuin ang 
mga iyan!” bwelta ni Tatay. [ab] 

49th IB, pinasabugan sa Albay 


ISANG TINYENTE at dalawa pang sundalo ang namatay 
nang pasabugan ng command detonated explosive ng 
Bagong Hukbong Bayan-Albay ang nag-oopersayong 
tropa ng 49th IB sa Barangay Ramay, Oas noong Pebre- 
ro 15. Isa sa mga napatay si 2Lt. Nico Malcampo. Isang 
Pulang mandirigma, si Eric Veraquit (Ka Nene), ang na- 
martir sa sagupaan. 

Dalawang sundalo naman ng 31st IB na namimili sa 
talipapa ng Barangay Cotmon, Camalig sa Albay ang 
inambus ng mga Pulang partisano bandang alas-7:20 ng 
umaga noong Pebrero 20. Kabilang sila sa yunit na 
nagtatanggol sa proyektong imprastruktura ng 
Centerways Construction sa Barangay Sulong, Camalig. 
Nasamsam sa kanila ang isang pistolang kalibre .45. 

Samantala, isang sundalo rin ang napatay sa ope- 
rasyong isnayp ng BHB-South Central Negros sa mga 
tropa ng 94th IB sa Barangay Santol, Binalbagan, 
Negros Occidental noong Pebrero 16. 


Koresponsal 
Ang mga peste sa sibuyasan 


N ag-umpisa na ang anihan ng sibuyas sa Bonga- 
bon, Nueva Ecija. Nagsisimula na din na ma- 
minsala ang harabas (armyworms). Gabi-gabi ay 
nag-iisprey ng pestisidyo ang mga magsasaka para 
labanan ang pag-atake ng salot na uod. Mahigit 
P100,000 ang nagagastos ng magsasaka sa bawat 
isang ektaryang sibuyasan para puksain ang hara- 
bas. Wala silang mapagpipilian kaysa matunaw ang 
sibuyas nila sa isang gabi lamang na pag-atake ng 
balasubas na harabas. 

Pero may mas matindi pa sa harabas. Nag-aapura 
ang mga magsasaka na makaani bago Marso, dahil si- 
gurado silang babaratin na naman sila sa bilihan ng si- 
buyas. Ngayon pa lamang ay bumaba na ang presyo ng 
sibuyas sa pamilihan dahil sa pagdagsa ng imported na 
sibuyas. Halos 6,000 metriko toneladang imported na 
sibuyas ang dumating noong katapusan ng Enero. Ang 
presyo ngayon sa farmgate ng pulang sibuyas ay P180- 
P200 kada kilo at ang puting sibuyas naman ay P100- 
120 na lamang. Ang sabi ng Department of Agriculture 
na inaasahan nitong bababa ang presyo ng sibuyas sa 
P50 per kilo. Paano na si Pedrong magsasaka? 

Sa pagharabas at pagdagsa ng imported na sibu- 
yas, paspas naman ang pagkamkam ng tubo ng mga 
komersyante-usurero sa kabukiran. Laganap ang rela- 
syong “pasama” o samak. Sagot ng komersyante ang 
lahat ng panggastos sa produksyon na iaawas sa ka- 
buuang benta. Ang matitira ay paghahatian nito at ng 
magsasaka. Ang masaklap, ang komersyante din ang 
nagpepresyo sa sibuyas at sa lahat ng kagamitan sa 
produksyon na ginamit. Nakokopo niya ang malaking 
bahagi ng ani habang pasama nang pasama naman 
ang kalagayan ng magsasaka. [a8] 

Taas-sahod, di taas-pasahe. Tumungo sa MRT Station sa 
North Avenue, Quezon City noong Pebrero 17 ang mga gru- 
pong manggagawa para iprotesta ang napipintong pagtaas ng 
pamasahe sa MRT at LRT nang P2 hanggang P14 kada bya- 
he. Kasabay ang protesta sa isinasawang public hearing ng 
Department of Transporation. 


Martsa kontra liberalisasyon ng bigas. Nagpiket ang mga 
grupong magsasaka sa Metro Manila, Iloilo at Bicol noong Peb- 
rero 14 para ipanawagan ang pagbabasura sa Rice Liberalizati- 
on Law na isinabatas sa naturang araw noong 2019. Anila, bigo 
ang batas para pababain ang presyo ng bigas, bagkus puminsala 
pa ito sa kabuhayan ng mga magsasaka at lokal na agrikultura. 


Alay-Lakad kontra Kaliwa Dam. Naglulunsad ang 300 ka- 
tutubong Dumagat-Remontado ng 9-araw na lakbayan mula 
General Nakar, Quezon tungong Metro Manila para ipanawa- 
gan sa rehimeng Marcos ang kagyat na pagpapatigil sa pagbu- 
butas sa Sierra Madre na bahagi ng konstruksyon ng Kaliwa 
Dam. Nagsimula silang maglakad noong Pebrero 15. 
Tinatayang 150 kilometro ang layo ng kanilang lalakarin. 


First Day Rage. Naglunsad ng pagkilos ang mga estudyante 
ng UP sa unang araw ng klase sa unibersidad noong Pebrero 
13 para ipagtanggol ang kalayaang akademiko at tutulan ang 
MROTC at militarisasyon sa mga kampus nito. 


Black Hearts Day. Nagtipon sa harap ng Department of 
Health noong Pebrero 14 ang mga manggagawang pangka- 
lusugan para ipanawagan ang pagwawakas sa kontraktwali- 
sasyon, pagbibigay ng alawans at pagtataas ng kanilang sa- 
hod. Nagprotesta rin ang mga guro sa Department of 
Education sa Pasig City para igiit ang dagdag sweldo. 


Itigil ang tanggalan sa Nexperia. Nanawagan ang unyong 
Nexperia Philippines Inc. Workers Union na ipagtanggol ang 
trabaho ng 495 manggagawa na nakatakdang sisantehin du- 
lot ng pagsasara ng Sensors Department ng kumpanya. Ka- 
bilang sa mga matatanggal ang 375 na kasapi ng unyon, 80 
kontraktwal at 40 na propesyunal. 


Karapatan ng kontraktwal, ipaglaban. Nagpiket sa harap 
ng DOLE-7 sa Cebu noong Pebrero 17 ang mga manggaga- 
wa ng Universal Robina Corporation. Iginiit nila sa NLRC- 
7th Division na paboran ang petisyon laban sa iligal na pag- 
tatanggal ng kumpanya sa 293 kontraktwal noong 2022. Pi- 
nangunahan ng Hugpong sa mga Mamumuong Nagkahiu- 
sa-URC ang pagkilos. 


Barikada sa Palawan. Nagtirik ng barikadang bayan ang 
mga Palaweño at grupong makakalikasan sa Brooke's Point 
simula Pebrero 18 para pigilan ang mga operasyong pagmi- 
mina ng Ipilan Nickel Corporation. Ayon sa kanila, nag-oo- 
pereyt ang naturang kumpanya kahit walang permiso mula 
sa lokal na gubyerno. 


MADALING 


0 tantos ng 
l A implasyon 
@ 0 noong Enero, 


malayo sa taya ng mga ekonomista 
ng estado na babagal na ang pagtaas 
ng mga presyo pagkatapos ng Pasko 
2022. 


batayang produkto ang pinayagan ng 
DTI na magtaas ng presyo nang 
hanggang 10%, kabilang ang 
tinapay, gatas at delata. 


Tulak ito ng pagtaas ng gastos sa 
produksyon ng mga 
nagmamanupaktura tulad ng 
harina, itlog at iba pa. 


2 sa bawat3 


gusali sa pampublikong 
mga paaralan ay kailangang 

kumpunihin at 91,000 

klasrum ang kulang. 


Sa harap nito, magtatayo lamang ng 6,000 
klasrum ang DepEd sa 2023 o 6.5% sa 
kabuuang pangangailangan. 


TI - 


X JAPAN -I8 


ang ika-9 na bansang E 


“binisita” ni Marcos sa loob ng 8 
buwan, kasama ang 150 mga upisyal 
at negosyante. 


Tulad sa ibang byahe, wala siyang inuwi kundi 
mga pangakong puhunan at dagdag na utang. 

SALITA 


P11.20/kilo 


o P123.20 kada 11-kilong 
tangke ang itataas sa 
presyo ng LPG sa Pebrero. 


Ang pagtaas ay tulak ng 
paglaki ng demand sa China, 
kung saan lubos na nakaasa 
ang Pilipinas para 

sa suplay ng 

repinadong 


langis. (HI 
100 r~ 


lamang sa estudyante sa senior high 
school ang nagkakaroon ng trabaho 
pagkatapos gumradweyt. 


Pinatingkad nito ang kapalpakan ng programang 
K-12 na nangakong “ihahanda” ang mga 
estudyante para diretsong makapagtrabaho. 


51 taon 
na 


noong Pebrero 17 ang 
Christians for 
National Liberation, 
alyadong organisasyon 
ng NDFP na È 
kumakatawan sa mga 
taong simbahan. 


151 taon 


NT aaa L T 
A 


mula nang namartir sina Mariano Gomez, 
José Burgos, at Jacinto Zamora, kilala 
bilang Gomburza, na pinatay ng 
kolonyalistang Espanyol noong Pebrero 17, 
1872 sa kasong subersyon. 

Makatarungan ang mag-armas para sa kalayaan 


PAG Na Za 
K saba sa pagdiriwang noong Pebrero 8 sa kaawaran ni Kasa- <= AN ' } 
mang Jose Maria Sison, inilunsad ng mga progresibo ang isang f 


ý 


porum kung saan isa sa mga tinalakay ang ligal na katayuan ng 


A 


Partido Komunista ng Pilipinas (PKP), Bagong Hukbong Bayan 
(BHB) at National Democratic Front of the Philippines (NDFP) sa 


internasyunal at lokal na mga batas at kasunduan. Sa porum, 
inilahad ni Atty. Edre Olalia ng National Union of People’s 

Lawyers ang upinyong ligal bakit hindi dapat ituring na tero- N4 
rista ang mga pwersa sa kilusan para sa pambansang pagpa- YY 


palaya sa Pilipinas. 


Dagdag dito, iginiit ng mga gru- 
po na malaking sagka sa pagsusu- 
long ng kapayapaan ang arbitraryo 
at walang-batayang "teroristang" 
pagbabansag ng reaksyunaryong 
estado ng Pilipinas sa PKP, BHB at 
NDFP at na dapat na itong tangga- 
lin. Panawagan din nila ang pag-at- 
ras ng designasyon sa 19 na 
kunwa'y mga myembro ng Komite 
Sentral ng PKP, kabilang ang 
konsultant na si Luis Jalandoni, mga 
organisasyon sa ilalim ng NDFP, at 
anim pang sibilyan. Ipinatatanggal 
din ng mga grupo sa listahan si Dr. 
Natividad Castro, na idineklarang 
terorista noong Disyembre 7, 2022. 


Kilusan sa pambansang 
pagpapalaya 

Hindi na bago ang taktikang 
pagbabansag na "terorista" ng mga 
katunggaling estado sa mga kilu- 
sang mapagpalaya sa buong mundo, 
ayon kay Atty. Olalia. Matapos ang 
atakeng 9-11 sa US, kinasangkapan 
ng mga estado ang mga batas para 
iwasiwas ang "kontra-terorismo," 
bansagang "terorista" ang mga ki- 
lusang mapagpalaya at isantabi ang 
kanilang lehitimong pakikibaka. 

Taliwas dito, nilalaman ng mara- 
ming internasyunal na kasunduan at 
deklarasyon ang karapatan ng ma- 
mamayan sa pagsusulong ng kilusan 
sa pambansang pagpapalaya, kabi- 
lang ang paggamit ng armas. Isa dito 
ang Universal Declaration of the 
Rights of Peoples o kilala din bilang 
Algiers Charter na pinagkaisahan 
noong Hulyo 4, 1976 sa Algeria. Gi- 
namit ang dokumentong ito bilang 
pundamental na salalayan ng Perma- 

nent Peoples' Tribu- 

nal, na dumidinig sa mga 

kaso ng krimen at paglabag sa 
karapatang-tao ng mga estado. 

Nakasaad sa Algiers Charter 
ang karapatan ng mga mamamayan 
na malayang igiit ang kanilang pam- 
pulitikang katayuan laban sa dayu- 
hang panghihimasok. Ayon pa dito, 
mayroong karapatan ang mamama- 
yan na bumalikwas mula sa kahit 
anong kolonyal o dayuhang domina- 
syon na direkta o hindi direktang 
kumukubabaw dito. 

Sa Pilipinas, pinamumunuan ng 
PKP ang laban sa dayuhang imperya- 
listang dominasyon, lokal na pyuda- 
lismo at burukratang kapitalismo. Iti- 
natag nito ang BHB para isulong ang 
armadong pakikibaka para palayain 
ang bayan mula sa tatlong suliraning 
ito. Pinakalayunin nito ang makamit 
ang hangarin ng sambayanan para sa 
tunay na kalayaan at demokrasya. 

Kinilala mismo ng reaksyunar- 
yong korte ng Pilipinas ang katoto- 
hanang lehitimo ang kilusang ma- 
pagpalaya sa Pilipinas. Ibinasura ng 
Manila Regional Trial Court noong 
Setyembre 21, 2022 ang "teroris- 
tang proskripsyon" sa PKP at BHB 
na isinampa ng Gubyerno ng Repub- 
lika ng Pilipinas (GRP). Sa 135-pahi- 
nang desisyon, sinabi nito na ang 
PKP at BHB ay dapat ituring na mga 
rebelde, o masasabing mga rebel- 
deng may layunin--ang pambansa 
demokratikong mithiin. Ayon kay 
Judge Marlo Magdoza-Malagar, ang 
husgadong naglabas ng naturang 
desisyon, ang programa ng PKP ay 
“makatwirang aspirasyon ng kahit 
anong sibilisadong lipunan.” 


Pagtalima sa internasyunal 
na makataong batas 

Higit na pinagtitibay ng pagkilala 
at pagtalima ng PKP at BHB sa inter- 
nasyunal na makataong batas (IHL) 
ang pagiging lehitimo ng armadong 
paglaban nito. Bilang prinsipyo, iti- 
nutuon ng armadong pwersa nito 
ang mga atake, hindi sa mga sibilyan, 
kundi laban sa lehitimong mga target 
militar ng estadong kinakatawan ng 
GRP. Laman ito ng Comprehensive 
Aereement on Respect for Human 
Rights and International Humani- 
tarian Law o CARHRIHL na pinir- 
mahan pareho ng NDFP at GRP 
noong 1998. Lubhang malayo sa 
oryentasyon ng kilusang mapagpa- 
laya ang katangian ng mga terorista 
na layuning maghasik ng takot, lagim 
at atakehin ang mga sibilyan. 

Kung mayroong mga pagkaka- 
mali o pagbali sa mga prinsipyo at 
istandard na ito sa paglulunsad ng 
digma, handa ang PKP at BHB na 
mag-imbestiga, aminin at akuin ang 
responsibilidad, at makipag-ayos at 
magpataw ng internal na mga 
sangsyon sa mga imbweltong indi- 
bidwal o yunit, liban pa sa panana- 
gutan nito sa IHL at CARHRIHL. 
Dagdag dito, mahigpit na ipinatu- 
tupad ng BHB ang bakal na disiplina 
sa hanay ng mga kumander at man- 
dirigma. Tumatalima ang bawat 
mandirigma sa itinakdang "Tatlong 
Pangunahing Alituntunin sa Disipli- 
na at Walong Puntong Dapat Tan- 
daan" ng hukbong bayan. [ab] 

17-anyos na katutubo, pinatay ng 9th ID 


Pinaababeri at napatay ng mga tropa ng 9th ID ang 17-anyos na sibilyang 
si Argie Salvador sa Sityo Sapang Bato, Barangay Canapawan, Labo, Ca- 
marines Norte noong Pebrero 11, ala-1:40 ng hapon. 


Pinalalabas ni Major General 
Adonis Bajao ng 9th ID na napatay 
si Salvador sa isang engkwentro ng 
tropa nito at ng Bagong Hukbong 
Bayan (BHB). 

Katutubong Manide na taga- 
Tanauan, Capalonga si Salvador. 
Naghahanap lamang siya ng pulot 
nang mataunan at pagdiskitahan ng 
mga sundalo. Rehistrado siya sa 
programang TUPAD ng Department 
of Labor and Employment. 

Samantala, sa bayan ng Santa 
Elena, pinasok ng pitong pinaghihi- 
nalaang ahente ng estado ang ba- 
hay ni Tino Manalo noong Pebrero 4 
sa Barangay Don Tomas. Pinunta- 
han din ng mga ito ang bahay nina 
Jun Barsibal at Johnny Caig noong 
Pebrero 5. Pinararatangan silang 
mga tagasuporta ng hukbong ba- 
yan. 

Pagdukot. Sa Oriental Mindoro, 


dinukot ng mga pwersa ng 203rd 
Brigade si G. Elyong, residente ng 
Sityo Sinariri, Barangay Panayta- 
yan, Mansalay noong Pebrero 6. Pa- 
punta siya sa tindahan para bumili 
ng kape nang siya'y dakipin ng mga 
sundalo. Kinuha siya ng sampung 
sundalo sa harap ng mga residente 
nang walang ipinakikitang kasula- 
tan o paliwanag sa dahilan ng pag- 
dakip. 

Pekeng engkwentro. Para mag- 
hasik ng lagim at takot sa mga ko- 
munidad, nagpakana ng pekeng 
engkwentro ang mga yunit ng mili- 
tar sa Quezon at Negros Oriental. 

Noong unang linggo ng Pebrero, 
pinalabas ng 85th IB na nagkaroon 
ng engkwentro sa Barangay Buta- 
nguiad, San Francisco, Quezon. Du- 
lot nito, naapektuhan ang kabuha- 
yan at maging eskwela ng mga ka- 
bataan sa mga barangay ng bayan. 


Hindi rin totoo ang sinasabing 
engkwentro ng 11th IB sa Sityo Tu- 
yopan, Barangay Talalak, Santa 
Catalina, Negros Oriental noong 
Pebrero 4. Ayon sa lokal na kumand 
ng BHB, walang yunit sa lugar nang 
panahong iyon. Matapos nito, bi- 
nugbog pa ng mga sundalo ang 
magsasakang si Randy Iran. 

Pag-aresto. Sa Sorsogon, dina- 
kip ng mga pulis sa gawa-gawang 
mga kaso ang magkapatid na sina 
Ramises at Willian Hubilla, pawang 
mga anak ng namartir na lider-re- 
bolusyonaryo ng Sorsogon na si 
Andres Hubilla (Ka Magno). Inares- 
to si Ramises noong Pebrero 8 sa 
Barangay North Poblacion, Juban 
habang si William ay dinakip nang 
sumunod na araw sa Barangay 
Central, Casiguran. Sinampahan si- 
la ng maraming bilang ng kaso ng 
pagpatay at bigong pagpatay. Si 
Ramises ay nauna nang "pinasuko" 
ng militar noong 2018 sa pagiging 
bahagi umano ng rebolusyonaryong 
kilusan. [a6] 


Mga mandirigmang hors de combat sa Negros, pinatay, 
konsultant ng NDFP, dinukot ng AFP sa Bukidnon 


Guia ang mga kaso ng paglabag ng AFP sa internasyunal na ma- 
kataong batas sa nagdaang mga linggo. 


Walang-awa at sadyang pina- 
tay ng mga sundalo ng 94th IB ang 
dalawang hors de combat na man- 
dirigma at isang sibilyang magsasa- 
ka noong Pebrero 5 sa Barangay 
Oringao, Kabankalan City, Negros 
Occidental. Pinalalabas ng mga 
sundalo na napatay ang tatlo sa 
isang engkwentro. 

Nagpapagaling sa isang bahay 
sa Sityo Mugni sa naturang bara- 
ngay ang Pulang mandirigmang si 
Arjen Mahinay (Ka Nonong) mata- 
pos ma-stroke. Kasama niya ang 
medik na si Junjun Callet (Ka Ro- 
ben). Dinakip sila ng mga sundalo 
noong Pebrero 4 ng alas-4 ng ha- 

pon. Dinakip din ng mga berdugo 
ang magsasakang si Jomarie Ca- 
lumba na nagkataong nasa pare- 
hong sityo. 

Sa Bukidnon, dinukot ng mga 
pwersa ng AFP ang konsultant ng 
National Democratic Front of the 
Philippines (NDFP) na si Ariel Badi- 
ang sa Manolo Fortich noong Peb- 
rero 6. Humingi ng tulong sa publiko 
ang kanyang pamilya para matun- 
ton ang kanyang kinaroroonan at 
mapuntahan. Hindi pa rin siya inili- 
litaw hanggang sa kasalukuyan. 

Samantala, nakakulong pa rin 
ang iligal na inarestong NDFP 
konsultant na si Ruben Saluta, 

kanyang asawa na si Presentacion 
Saluta at kasama nilang si Yvonne 
Losario. 

Sa Cagayan, dinakip ng mga 
pulis ang sugatang si Orion Yoshida 
matapos ang sinasabing eng- 
kwentro ng yunit ng 5th ID at BHB 
sa Sityo Nangbaggayan, Barangay 
Santa Margarita, Baggao noong 
Pebrero 13. Sinampahan siya ng 
gawa-gawang mga kasong bigong 
pagpaslang, paglabang sa Anti- 
Terrorism Law at illegal possession 
of firearms and explosives. Hindi si- 
ya pinahihintulutang mabisita ng 
kanyang abugado, mga kaanak at 
mga grupo ng tagapagtanggol ng 
karapatang-tao. Si Yoshida ay 
isang dating estudyante ng De La 
Salle University (DLSU). [AB] 

75 bats ng kabataan, nakapagtapos ng BKP 


H igit isandaang taon mula noong isulat ni Lenin ang mga katagang “Kung 
walang rebolusyonaryong teorya, walang rebolusyonaryong praktika,” 
patuloy na pursigidong inaaral at inilalapat ng mga kabataang kadre't kasapi 
ng Partido ang Marxismo-Leninismo-Maoismo. Mahigpit nilang tinatanganan 
ang rebolusyonaryong teorya bilang sandata, laluna sa harap ng pinakama- 


panghamong panahon. 


Sa kasaysayan ng kilusang ka- 
bataan, hindi napigilan ng delubyo 
ng modernong rebisyunismo, pagsa- 
lakay ng pasistang diktadura, at 
neoliberal na paninibasib ang kaba- 
taang kadre sa pagtangan ng rebo- 
lusyonaryong teorya at paghasa ni- 
to sa rebolusyonaryong praktika. 
Kaya naman kahit ang pandemya at 
ang militaristang lockdown ay hindi 
naging sagka sa tungkulin ng mga 
kabataang kadre na mag-aral. 

Patunay dito ang higit 75 na 
beses na paglulunsad ng Batayang 
Kurso ng Partido (BKP) sa hanay ng 
kabataan sa Metro Manila sa kasag- 
sagan ng pandemya. Ilandaang ka- 
bataan ang nakapagtapos ng 
pag-aaral at napukaw sa saligang 
mga prinsipyo at paninindigan ng 
Partido. Bahagi sila ng susunod na 
salinlahi ng mga kadre na mamumu- 
no sa Partido sa hinaharap. 

Isa sa mga pag-aaral ay inilun- 
sad upang patapusin ng BKP ang 
mga Partidistang mula sa uring pe- 
tiburges na namulat at nagsimulang 
kumilos sa kasagsagan ng lockdown. 
Kalakhan ay mga estudyante, may 
ilang tumigil sa pag-aaral dahil sa 
kahirapan sa blended learning, ha- 
bang ang ilan ay 
nagtatrabaho na. 

Ani Ka Allie, 
ang pangalawang 
kalihim sa eduka- 
syon ng yunit ng 
Partido na naglun- 
sad ng BKP, layunin 
ng pag-aaral na 
“pagtibayin sa 
ideolohiya ang mga 
kasapi ng Partido, 
pagsasanay ng mga 
bagong kadre, at 
pagpupuspos ng 

konsolidasyon ng mga kasama.” Ba- 
go ilunsad ang BKP, ipinatupad na 
ng yunit ni Ka Allie ang tuluy-tuloy 
na pag-aaral ng kanyang kolektiba. 
Nilaman ng mga pag-aaral ang mga 
saligang prinsipyo ng Partido, ang 
disiplina’t panuntunan ng Bagong 
Hukbong Bayan, at mga aspeto ng 
demokratikong rebolusyong bayan. 
Bago magsimula ang pag-aaral, 
ibinahagi ni Ka Budang, isa sa mga 
estudyante, na hindi niya alam kung 
ano ang aasahan sa BKP. Kinabahan 
naman si Ka Clem, isa pang mag-aa- 
ral, dahil nag-aalala siyang baka 
hindi niya magagagap ang nilalaman 
ng mahabang pag-aaral. Ibinahagi 
naman ni Ka Dex ang pagnanais ni- 
yang matutunan ang kasaysayan ng 
Partido, hukbong bayan, at ng 
nagkakaisang prente, at mapalalim 
ang pag-unawa sa imperyalismo. 
Iba-iba man ang mga pinagmu- 
lan at inaasahan ng mga estudyan- 
te, nang gumulong na ang BKP ay 
naging buhay na buhay ang pag-aa- 
ral at pakikipag-aralan ng mga es- 
tudyante't instruktor sa isa't isa. 
Sumidhi ang kanilang uhaw sa pag- 
katuto at ang kagustuhang higit na 
paghusayin ang kanilang pag-aam- 


bag sa rebolusyon. Ibinahagi pa 
nga ni Ka Budang kung paano sila 
napatindig at napahiyaw sa ahita- 
syon nang matutunan at kwentahin 
nila ang tantos ng pagsasamantala. 

Para kay Ka Allie, susi sa ta- 
gumpay ng paglulunsad ng BKP ang 
tuluy-tuloy na pag-aaraal ng mga 
kasapi ng Partido. “Napakahalaga 
nito sa pagbibigay-linaw mga ga- 
wain ng bawat isa, sa mas pagiging 
mapagkasama, at sa pagbabalik- 
tanaw sa kahalagahan ng rebolu- 
syon,” aniya. 

Binabalik-balikan ng mga es- 
tudyante ang mga leksyon ng BKP 
sa mga araw at linggo pagkatapos 
ng pag-aaral. Bitbit nila ang natu- 
tunan nilang mga aral. Naging ga- 
bay nila ang mga ito sa paglubog sa 
batayang masa, sa kanilang pag- 
mumulat, dagdag na mga pag-aa- 
ral, at pagbaka at pagwawasto sa 
burges at petiburges na mga kahi- 
naan. 

Nabatid ni Ka Budang na hindi 
kailanman wasto at sasapat na 
isalba ng petiburges ang kanyang 
sarili sa karahasan ng malakolonyal 
at malapyudal na lipunan. Kaya sa 
dulo ng BKP, itinanong niya sa kan- 
yang sarili: “Anong kawastuan na 
asamin ang materyal na kayama- 
nan kung patuloy tayong mamumu- 
hay sa mapagsamantalang lipunan 
na salat sa hustisya? Anong ka- 
wastuan ng kaginhawaan kung ang 
pakahulugan nito ay pagbubulag- 

bulagan sa korapsyon, 


BATAYANG | [ 

kahirapan, at pagsasa- 
mantala?” 

Sa pagtatapos ng 
BKP, nabuo ang kapa- 
syahan ng mga mag-aa- 
ral na magpursige sa 
paglaban. “Sobrang na- 
katulong ang BKP sa 
akin. Sa totoo nga n'yan, 
isa ito sa dahilan kung 
bakit ako nagdesisyong 
buong panahong kumilos 
para sa rebolusyon,” 
ayon kay KaBudang. Œ 

Panggigipit ng US, dumagan sa pinsala 


ng lindol sa Syria 


M ahigpit na kinundena ng mga partido ko- 
munista, progresibong organisasyon at 


makataong mga institusyon ang imperyalismong 
US sa pagbabalat-kayong makatao matapos ta- 
maan ang mga bansang Syria at Turkey ng serye 
ng mga lindol. Sa unang mga araw, nagbuhos 
ang US at mga alyado nito sa Europe ng tulong 
sa Turkey, habang lantarang binalewala ang tra- 
hedya sa Syria. Malala pa, tumanggi ang US na 
iatras ang mga ipinataw nitong mga sangsyon o 
panggigipit sa ekonomya na pumigil sa kagyat na 
pagpapadala ng mga makataong organisasyon 
ng tulong at mga rescue team sa bansa. 


Tinamaan noong Pebrero 6 ng 
magkasunod na nakamamatay na 
lindol na may lakas na 7.8 magni- 
tude at 7.5 magnitude ang mga te- 
ritoryo sa timog na bahagi ng Tur- 
key at hilagang bahagi ng Syria. 
Masaklaw ang naging pinsala sa 
pinakaapektadong mga bayan dahil 
sa katangian ng mga lindol na ma- 
lakas at mababaw, at dahil din ka- 
lakhan ng mga gusali at bahay sa 
tinamaang rehiyon ay di nakadi- 
senyo para maging ligtas sa mga 
lindol. Kaagad na gumuho ang ma- 
higit 6,000 matataas na gusali sa 
Turkey, at tinatayang 7,400 gusali 
ang lubusan o bahaging nawasak 
sa Syria. Noong Pebrero 19, nasa 
41,000 na ang naiulat na namatay 
sa Turkey, habang nasa 5,000 pa 
lamang sa Syria dulot ng relati- 
bong mas mabagal na mga opera- 
syong rescue sa bansa. Mahigit 
isang milyon na ang nawalan ng 
tirahan. 

Sa harap ng kaliwa't kanang ba- 
tikos, napwersa ang US na isuspinde 
ang ilan sa mga sangsyon nito 
noong Pebrero 10, pero para la- 
mang sa loob ng 180 araw. 


Nakamamatay na mga sangsyon 
Tinawag ng mga upisyal ng 
Syria na panloloko ang pagsuspinde 
ng piling mga restriksyon na anila'y 
pakitang-tao at hindi naiiba sa nau- 
nang mga pagkukunwari ng US. Sa 
halip, anila, dapat tanggalin ng US 

ang lahat ng brutal at unilateral na 
sangsyon na mahigit isang dekada 
nang nagpapahirap sa mamama- 
yang Syrian. 

Sang-ayon kahit ang mga 
ekspertong upisyal ng United Na- 
tions (UN) na hindi sapat ang sus- 
pensyon ng ilang sangsyon. Sa isang 
pinag-isang pahayag noong Pebrero 
10, nanawagan sila para sa pagta- 
tanggal sa lahat ng nakalulumpong 
sangsyon para bigyan-daan ang wa- 
lang sagkang paghahatid ng maka- 
taong tulong, gayundin ang mga 
materyal at makinarya para ibangon 
ang buong Syria. 

Kabilang sa mga kahirapang hi- 
naharap ng mga institusyon ng UN 
ang paglikom ng sapat na pagkain at 
iba pang pangangailangan dahil sa 
tinawag nitong “over-compliance” o 
sobrang pagsunod sa mga restrik- 
syon ng US at “de-risking” o pag-i- 
was sa maaaring parusa o multa na 
ipataw ng US sa kanila. 

Noong Nobyembre 2022, iniulat 
ni UN Special Rapporteur Alena 
Douhan na pinananatili at pinatitin- 
di ng naturang mga sangsyon ang 
pinsala at troma ng mamamayan 
bunga ng gerang proxy na inilunsad 
ng US sa bansa sa nakaraang 12 
taon. Bago pa ang lindol, 9096 na ng 
mga Syrian ang sadlak sa kahirapan. 
Limitado ang pagkain, serbisyo sa 
tubig, kuryente, pabahay, pangga- 
tong, transportasyon at pangkalu- 
sugan. Walang-katwiran sa pagla- 

bag sa pundamental na mga kara- 
patang-tao ng mamamayang Syri- 
an na idinulot ng mga sangsyon, 
ayon kay Douhan. 


Internasyunal na kapatiran 

Nagdeklara ng unilateral at 
walang taning na tigil-putukan ang 
Kurdistan Workers' Party (PKK) 
noong Pebrero 9. “Nagdesisyon ka- 
ming itigil ang mga operasyon 
hanggang hindi umaatake ang es- 
tadong Turkey,” pahayag ni Cemil 
Bayik, lider ng partido. Magtatagal 
ang tigil-putukan “hanggang ang 
pighati ng aming mamamayan ay 
mabigyan ng lunas at maghilom 
ang mga sugat.” Walang katulad 
na deklarasyon ang estado ng Tur- 
key. 

Samantala, agad na nagpadala 
ng tulong, gamot at mga rescue 
team ang Russia, China at Cuba sa 
Turkey at Syria. Gayundin ang gi- 
nawa ng Mexico at mga bansa sa 
Latin America kabilang ang Brazil, 
Venezuela, El Salvador at Colom- 
bia. Kahit ang Lebanon at Palestine 
na may iniindang matitinding krisis 
ay nagpadala ng mga tauhan para 
direktang tumulong sa paghuhukay 
ng mga natabunan sa Syria. 

Sa mga alyado ng US, tanging 
Italy ang direktang nagpadala ng 
tulong sa Syria. Napilitan itong ila- 
pag ang mga eroplanong nagdala 
ng ayuda sa Lebanon dahil sa mga 
rekstriksyon ng US. [29] 


ANG BAYAN 


